वार्षिकोत्सव में बच्चों ने पेश किए रंगारंग कार्यक्रम
नयाबाजार सेंट्रल पार्क में सिनर्जी पब्लिक स्कूल का 7वां वार्षिकोत्सव मनाया गया। कार्यक्रम के मुख्य अतिथि आरएपीपी के रिटायर जीएम एसके शर्मा, विशिष्ट अतिथि विभागाध्यक्ष वनस्पति शास्त्र जेडीबीगर्ल्स कालेज कोटा डाॅक्टर प्रतिमा श्रीवास्तव एवं उप वन संरक्षक चित्तौडगढ अनुराग भटनागर थे। कार्यक्रम का शुभारंभ सरस्वती वन्दना से हुआ।
कार्यक्रम में केजी ग्रुप के छोटे-छोटे बच्चों द्वारा नृत्य की प्रस्तुतियां दी गयी। जीएम एसके शर्मा ने बच्चों को एकेडमिक अवार्ड एवं पुरस्कार वितरित करते हुए कहा कि अभिभावक अपने बच्चों को ऐसी बातें बोले जो प्रेरणादायक हो कि हतोत्साहित करने वाली। कार्यक्रम में विभिन्न रंगारंग प्रस्तुतियां जैसे अंग्रेजी नाटक, योगा डांस, अम्ब्रेला डांस, हनुमान चालीसा एवं भारतीय नृत्य एवं पाश्चात्य नृत्य का संगम कार्यक्रम प्रस्तुत किए गए।
डाॅक्टर प्रतिमा श्रीवास्तव ने सिनर्जी स्कूल द्वारा स्मार्ट क्लास एवं व्यक्तित्व निखार पर किए जा रहे प्रयासों के लिये प्रिंसिपल नीना भटनागर एवं स्कूल स्टाफ की प्रशंसा की। अनुराग भटनागर ने अभिभावकों को अपने बच्चों के साथ अधिक से अधिक क्वालिटी समय व्यतीत करने की सलाह दी।
प्रथम पुरस्कार पाने वालो मे विभिन्न कक्षाओं मे भावना गुप्ता, तनुज भास्कर, अंकिता शर्मा, गौरान्शी जाटव, साधना पंचोली, अनुज्ञा व्यास एवं पूजा लाल थे।
hin_Deva hin_Deva hin_Deva hin_Deva awa_Deva